Slovenska kronika, 20.4.2011


Naslov: Apartma na vodi je izdelan

Napoved za voditelja:

Mitja Oštrbenk iz Čateža ob Savi je pred leti prišel na zanimivo idejo, da bi na reki Krki ali kateri drugi vodi postavil plavajoče apartmaje na vodi. Za to zamisel je prejel tudi nagrado »Snovalec 2009«, ki sta mu jo za inovativnost podelila Slovenska turistična organizacija in Banka turističnih priložnosti Slovenije. Zdaj je Mitja skupaj s prijatelji  izdelal prototip takšnega apartmaja, ki pa ga zaradi okorele slovenske zakonodaje, še ne more postaviti na gladino reke Krke.

T- Iz Velikih Malenc GORAN ROVAN /

X- Snemalec in montažer Jože Grajžl /

Čeprav se je mnogim zdela ideja za plavajoči apartma na vodi nerealna, je Mitja vztrajal in prvi takšen apartma tudi izdelal. 

T- MITJA OŠTRBENK /
X- direktor Športno rekreativnega centra Grič /

»Narejen je tako, da je dejansko apartma, ki pljuje na vodi, se pravi, da imamo občutek gibanja, zibanja, se pravi vsi tisti, ki so bili kdaj na ladji, na barki poznajo ta občutek, je drugačen, je specifičen res nekaj posebnega. Je prototip, pojavljajo se tudi ideje za proizvodnjo, tudi zainteresirani partnerji so zraven, tako da verjamemo, da bo s tega tudi ratalo več apartmajev.«

Žal pa pri nas postavitev takšnih apartmajev, ki bi bili namenjeni predvsem turistom, še ni mogoča, 

T- PATRICIA ČULAR /
X- podžupanja občine Brežice /

»Žal pa kaže tudi na to, kako toga je naša zakonodaja k nekim inovativnim idejam in kako počasi se vrti to kolesje, da bi sploh lahko ta ideja v realnem življenju, se pravi na reki Krki zaživela. Žal je pa vprašanje države, ali bo znala izkoristit ta potencial, da bo lahko enkrat moč povabit turiste tudi na reko.«

V Evropi takšnih ovir seveda ne poznajo, kljub temu pa si Mitja želi, da bi prve apartmaje postavil prav Sloveniji, potem pa bi se rad lotil tudi projektov drugje po svetu. Pa mu bo uspelo?

